stanford-oval/wikipedia huggingface dataset:
7 Years
נתוני מכירות

| מקום | תארים | מכירות |
| --- | --- | --- |
| אוסטריה (IFPI Austria) | זהב | 15,000* |
| אוסטרליה (ARIA) | פלטינה 6× | 420,000 |
| איטליה (FIMI) | פלטינה 5× | 250,000 |
| ארצות הברית (RIAA) | פלטינה 7× | 2,118,000 |
| בלגיה (BEA) | פלטינה | 30,000* |
| בריטניה (BPI) | פלטינה 3× | 1,900,000 |
| גרמניה (BVMI) | זהב 3× | 600,000 |
| דנמרק (IFPI Denmark) | פלטינה 5× | 450,000 |
| הולנד (NVPI) | פלטינה | 30,000^ |
| ניו זילנד (RMNZ) | פלטינה 3× | 45,000* |
| ספרד (PROMUSICAE) | פלטינה 2× | 80,000* |
| פולין (ZPAV) | פלטינה 4× | 80,000* |
| פורטוגל (AFP) | פלטינה | 10,000^ |
| קנדה (Music Canada) | יהלום | 800,000 |
| שוודיה (GLF) | פלטינה 8× | 320,000^ |
| שווייץ (IFPI Switzerland) | זהב | 15,000^ |
* מכירות בלבד ^ משלוחים בלבד  מכירות + הזרמת מדיה בלבד
היסטוריית יציאות לאור

| מדינה | תאריך יציאה | פורמט | חברת תקליטים |
| --- | --- | --- | --- |
| דנמרק | 18 בספטמבר 2015 | הורדה דיגיטלית | קופנהגן רקורדס |
| עולם | 22 באוקטובר 2015 | הורדה דיגיטלית | וורנר רקורדס |
A Farewell to Kings

A Farewell to Kings הוא האלבום החמישי של להקת הרוק הקנדית, ראש, שיצא לאור בשנת 1977. האלבום הוקלט ב-Rockfield Studios בוויילס, ועבר תהליך מיקסינג (mixing) באולפני אדוויז'ן בלונדון.
A Farewell to Kings הוא האלבום הראשון של ראש להגיע למעמד של אלבום זהב בארצות הברית, אך לאחר חודשיים, עבר למעמד אלבום פלטינה.
גדי לי כתב למעשה את חלקי הבס שלו באלבום על בס אקוסטי. הציפורים שנשמעות בשיר הנושא וב-"Xanadu" הוקלטו מחוץ ל-Rockfield Studios.
היסטוריה

לאחר צאת האלבום 2112, עברו ראש אל הממלכה המאוחדת כדי להקליט את האלבום ב־Rockfield Studios,ווילס. אלבום זה דחף את ראש עוד יותר אל ז'אנר הפרוגרסיב רוק, והכיל בו יותר מוטיבים מתקדמים מאשר קודמיהם. באלבומים אלו היו מוטיבים חדשניים נוספים ; שימוש נרחב בסינתסייזרים, ויצירות קונספט ארוכות. כדי לקדם את המוטיבים הפרוגרסיביים באלבום, עבר אלכס לייפסן לנגן על גיטרת 12 מיתרים, וגדי לי התחיל לנגן גם על פדאלי-בס ומינימוג סינתיסייזר. בנוסף לכך, גיוון גם ניל פירט בתפקידי התיפוף בכך שהחל לתופף גם על משולש הקשה, גלוקנשפיל, קרשים, קאמפנה, טימפני, גונג ופעמון צינורי. האלבום קיבל ביקורות חיוביות, ואלבום זה גרם ללהקה להמשיך לכיוון הפרוגרסיבי באלבומים הבאים.
שירי האלבום > A Farewell to Kings

שיר הנושא הפותח מראה על הגיוון במוזיקה של הלהקה, כשהשיר נפתח בלחן של גיטרה קלאסית. שיר זה הוא הראשון של הלהקה שבו משתתפים כל חברי הלהקה בהלחנה. נושא השיר קורא לעתיד פוליטי טוב יותר. בסוף השיר, מוזכר גם השיר "Closer to the Heart" שיופיע בהמשך באלבום. לשיר צולם וידאו קליפ כדי לקדם את האלבום.
שירי האלבום > Xanadu

יצירה זו אורכת 11 דקות. המילים שאותן כתב ניל פירט, מושפעות מן הפואמה של המשורר האנגלי, סמואל טיילור קולרידג', קובלא חאן, והן מספרות על חוקר שמנסה למצוא את הארמון זאנאדו אשר יעניק לו חיי נצח ועושר. לאחר שהוא מוצא, וכשאלפי שנים חולפות, הוא מתחרט על כך ועכשיו הוא מחכה לסופו של העולם. מבחינה מוזיקלית, "Xanadu" כולל שימוש נרחב יותר בסינתסייזרים. בניגוד לאלבומים קודמים כמו Caress of Steel ו-2112, ב-"Xanadu" הלהקה משתמשת גם באפקטים של גיטרה וסינתסייזר, ומראה על השינוי הסגנוני של ראש.
השיר גם מסמן את מעברה הסופי של ראש אל מוזיקה תוכניתית, בניגוד לאלבומים קודמים בהם השתמשה ראש רק באלמנטים של מוזיקה תוכניתית. באלבומיה הבאים של הלהקה, יחקרו ראש את המוזיקה התוכניתית באופן יותר שיטתי.
"Xanadu" גם מסמל את הגיוון בכלי הנגינה של כל אחד מחברי הלהקה. אלכס לייפסן מנגן על גיטרה כפולת צוואר (Gibson EDS-1275), גדי לי מנגן על גיטרת ריקנבר כפולת צוואר (Rickenbacker 4080/12) הכוללת בס וגיטרת 12 מיתרים. לי גם ניגן על סינתסייזר ושר. ניל פירט ניגן על כלים שונים בנוסף לתופים (כגון גלוקנשפיל, פעמון צינורי, פעמוני רוח ואחרים).
עם הזמן, ראש ניגנה את השיר בסדר שונה בהופעות שלה, אך בהופעות ה-R30 ניגנה אותו במבנה המקורי.
שירי האלבום > Closer to the Heart

שיר זה הוא אחד מהמפורסמים של הלהקה. שיר זה כמו שיר הנושא קורא לעידן פוליטי טוב יותר, והוא נכתב על ידי פירט לראשונה יחד עם כותב חיצוני, פיטר טאבלוט. מאז, השיר יצא כסינגל שהצליח לא רע. שיר זה הוא אחד מחמשת השירים שהכניסו את ראש להיכל התהילה של המוזיקה הקנדית. מאז יציאתו, השיר מבוצע בהופעות הלהקה עד היום.
שירי האלבום > Cinderella Man

המילים לשיר נכתבו בהשראת הסרט של פרנק קפרה, מר דידס הולך לעיר. שיר זה גם ידוע כאחד מהשירים היחידים של הלהקה שגדי לי כתב בשלמותו לאחר הצטרפותו של ניל פירט שכתב את מרבית הטקסטים של הלהקה.
שירי האלבום > Madrigal

זהו אחד מהשירים הרכים יותר של ראש באותה תקופה. שיר זה הוא גם אחד הקצרים של הלהקה אחרי "Need Some Love" (2:19), "Malignant Narcissism" (2:17), "Hope" (2:02), ו-"BU2B2" (1:28).
שירי האלבום > Cygnus X-1 Book One: The Voyage

היצירה הסוגרת משכה עשר דקות, והיא מספרת סיפור מדע בדיוני בו מסופר על חוקר אשר טס לחלל לחקור את החור השחור ברבור X-1 (שהוא חור שחור אמיתי) הנמצא בקבוצת הכוכבים, ברבור. החוקר שטס בספינתו רוסיננטה (אשר קרויה על שם סוסו של דון קישוט בסיפור), נשאב אל תוך החור השחור, והסוף נשאר פתוח. ההמשך לסיפור יבוא באלבום הבא, Hemispheres. מבחינה מוזיקלית, היצירה מורכבת מ-4 חלקים:
פרולוג - חלק זה מתחיל באפקטים אלקטרוניים "חלליים" כדי להדגיש את סיפור היצירה, וקול מעוות שדובר דרך מגפון על ידי מפיק הלהקה, טרי בראון. בהדרגתיות, האפקטים נחלשים בהדרגתיות כשבו זמנית מתגבר הבס שמנגן במקצבים שונים (3/4, 7/8, 3/4, 4/4), עד שכל הלהקה מנגנת, והאפקטים מסתיימים.
חלק 1 - החלק הקצר ביותר של היצירה, בו מתואר החור השחור והתהייה מה קורה למי שנשאב אליו.
חלק 2 - גיבור הסיפור טס לחלל עם הרוסיננטה שלו. החלק כולל גם סולו של אלכס לייפסן על גיטרת הוואה וואה.
חלק 3 - החלק האחרון מתחיל עם מנגינה אשר נשמעה קודם בפרולוג בתזמון 3:21. בחלק זה, הרוסיננטה יוצאת משליטה, והגיבור נשאב אל החור. חלק זה גם כולל את התו הגבוה ביותר שגדי לי שר אי פעם בכל אלבום סטודיו של הלהקה (Bb5 בתזמון 9:27). היצירה נחלשת בהדרגתיות עם רצף אקורדים שיחזור על עצמו בפרק השני של היצירה, בתזמון 11:56, יחד עם צליל של פעימות לב.
רשימת השירים

כל השירים הולחנו על ידי גדי לי ואלכס לייפסן פרט לאיפה שמצוין. כל המילים נכתבו על ידי ניל פירט פרט לאיפה שמצוין
| צד א'> מס' | צד א'> שם | צד א'> משך | צד א'>  | צד א'>  | צד א'>  | צד א'>  | צד א'>  | צד א'>  | צד א'>  |
| --- | --- | --- | --- | --- | --- | --- | --- | --- | --- |
| 1. | A Farewell to Kings (מוזיקה: לי, לייפסן, פירט)  | 5:51 |  |  |  |  |  |  |  |
| 2. | Xanadu  | 11:05 |  |  |  |  |  |  |  |
| צד ב'> מס' | צד ב'> שם | צד ב'> משך | צד ב'>  | צד ב'>  | צד ב'>  | צד ב'>  | צד ב'>  | צד ב'>  | צד ב'>  |
| --- | --- | --- | --- | --- | --- | --- | --- | --- | --- |
| 3. | Closer to the Heart (מילים: פירט, פיטר טאבלוט)  | 2:54 |  |  |  |  |  |  |  |
| 4. | Cinderella Man (מילים: לי)  | 4:20 |  |  |  |  |  |  |  |
| 5. | Madrigal  | 2:35 |  |  |  |  |  |  |  |
| 6. | Cygnus X-1 Book I: The Voyage (מוזיקה: לי, לייפסן, פירט)  | 10:25 |  |  |  |  |  |  |  |
קרדיטים

גדי לי - זמר, גיטרת בס, גיטרת 12 מיתרים, מינימוג, דוושות בס, סינתסייזר, מפיק
אלכס לייפסן - גיטרה חשמלית, גיטרה אקוסטית (6 ו-12 מיתרים), גיטרה קלאסית, דוושות בס, מפיק
ניל פירט - תופים, גלוקנשפיל, פעמוני רוח, ויברסלאפ, משולש הקשה, פעמונים צינוריים, קמפנה, מפיק
עם:
טרי בראון - מפיק, דיבור ב-"Cygnus X-1"
דריל מורי

| --- | --- |

מורי בשנת 2008
 לידה:  14 בספטמבר 1972 (בן 52) באראבו, ויסקונסין, ארצות הברית
 עמדה:  ג'נרל מנג'ר
 מכללה:  אוניברסיטת נורת'ווסטרן   המכון הטכנולוגי של מסצ'וסטס
 קבוצות כג'נרל מנג'ר
 2007–2020 2020–:  יוסטון רוקטס פילדלפיה 76'
 הישגים כג'נרל מנג'ר
 זכייה בפרס מנהל העונה (2018)
דריל מורי (באנגלית: Daryl Morey; נולד ב-14 בספטמבר 1972) הוא מנהל קבוצות כדורסל, איש אנליטיקס וסטטיסטיקות מתקדמות. מהבולטים ומהראשונים שהשתמשו בסטטיסטיקות ובכלים מדעיים כדי לשפר אלמנטים של כדורסלנים ושל הקבוצה ולצורך החתמת שחקנים. מורי מעולם לא שיחק כדורסל מקצועני. בין השנים 2007–2020 היה הג'נרל מנג'ר של קבוצת יוסטון רוקטס מליגת ה-NBA, ומאז 2020 משמש כג'נרל מנג'ר בפועל של קבוצת פילדלפיה 76'.
ביוגרפיה

מורי סיים תואר ראשון במדעי המחשב ותואר שני במנהל עסקים ב-MIT. עבד בחברה סטטיסטית שסיפקה נתונים לליגות ספורט, במהלך עבודתו נתקל בבעלי בוסטון סלטיקס בעת שהחברה שבה עבד סיפקה נתונים לקבוצת רכישה שהתענינה ברכישת בוסטון סלטיקס, בעלי הקבוצה התרשמו מהצעיר המשכיל ומינו אותו לסגן נשיא לענייני כדורסל, כשהוא עובד תחת דני איינג' גם הוא ג'נרל מנגר בולט. מורי הושפע מסגנון הניהול המדעי והסטטיטי של בילי בין ושיטת ה"מאני בול"
ביוגרפיה > יוסטון רוקטס

למרות שבתקופה ההיא 2007, מקומם של אנשי האנליטקס לא היה בולט בקרב קבוצות ה-NBA, והמשרות הניהוליות הכירות אוישו בדרך כלל על ידי שחקני ומאמני עבר, החליט בעלי יוסטון רוקטס לז אלכסנדר למנות את מורי לג'נרל מנג'ר של הקבוצה ולתת בידיו את המפתחות הניהוליים.
כג'נרל מנג'ר עשה מורי מהלכים רבים, הבולט שבהם הוא ככל הנראה החתמתו של ג'יימס הארדן. הוא מנחה את קבוצותיו להשתמש בכלים הסטטיסטיים המראים איזו זריקה יעילה יותר ולהתמקד בה, בתקופתו יוסטון זורקת הרבה יותר שלשות למשחק, כי הוא מצא אותה כזריקה יותר יעילה, הם ממעיטים למינימום את הזריקות מחצי מרחק. מ-2007 מאז החל מורי את כהונתו יוסטון לא סיימה עונה במאזן שלילי ובמרבית העונות היא התברגה לפלייאוף ה-NBA. שיטותיו של מורי הפכו יותר ויותר פופולריות בליגה כולה והשפיעו על כל עולם הכדורסל. קבוצות רבות מחזיקות סקאוטים, אנשי סטטיסטיקות מתקדמות, מדע וניהול.
גם בקבוצת הבת של יוסטון מליגת הפיתוח של ה-NBA, ריו גרנדה ואלי ויפרס, חולל מורי ניסויים שונים – למשך תקופה הוא הנחה את מאמני ושחקני הקבוצה לזרוק שלשות ולרוץ ללא הפסקה כשהם מעלימים עין מההגנה. הקבוצה הייתה בעלת מאזן ההתקפה הגבוה ביותר בליגת הפיתוח, ומאזן ההגנה הנמוך ביותר. במאמר שכתבו עליהם ב-ESPN נכתב ש"אף אחת מעולם לא שיחקה כמוה".
באוקטובר 2019 פרסם ציוץ בטוויטר, שבו תמך במוחים בהונג קונג. ברפובליקה העממית של סין, שעמה לרוקטס יחסים טובים מאז בחרה את יאו מינג במקום הראשון בדראפט ב-2002, התקבל הסרטון בכעס. בליגת הכדורסל הסינית הושעו היחסים עם הרוקטס, ומספר חברות סינית הפסיקו את פעילותן מול ה-NBA; למשל, הטלוויזיה המרכזית של סין לא שידרה את משחקי קדם-העונה.
באוקטובר 2020 התפטר מורי מתפקידו ביוסטון רוקטס.
ביוגרפיה > פילדלפיה 76'

בנובמבר 2020 מונה מורי ל"נשיא לפעולות כדורסל" של פילדלפיה 76', במקומו של אלטון ברנד. על אף שברנד נושא את תואר ה"ג'נרל מנג'ר", מורי הוא האחראי בפועל על פעולות הכדורסל של הקבוצה.
הערות שוליים

↑  Michael J. Fry, Jeffrey W. Ohlmann, Introduction to the Special Issue on Analytics in Sports, Part I: General Sports Applications, Interfaces 42, 2012, עמ' 105–106
↑  יהונתן אליהו‏, העמק הוא חלום: מכונה ההתקפה המטורפת מה-D-LEAGUE, באתר וואלה, 7 במרץ 2014
↑  Jason Schwartz, » The Amazing Pace, ‏106252 (באנגלית אמריקאית)
↑  מורי מודיע על התפטרותו מהרוקטס, באתר הקבוצה, 15 באוקטובר 2020
↑  מורי מונה לנשיא לפעולות כדורסל של הסיקסרס, באתר הקבוצה, 2 בנובמבר 2020
בילי קולינס

| --- | --- |

 לידה:  22 במרץ 1941 (בן 83) מנהטן, ארצות הברית 
 מדינה:  ארצות הברית 
 מקום לימודים:  אוניברסיטת קליפורניה בריברסייד, מכללת הצלב הקדוש, תיכון הארכבישופ סטפינאץ 
 שפות היצירה:  אנגלית 
 פרסים והוקרה:  פרס הלמרייך (2016)  מלגת גוגנהיים 
 www.bestcigarette.us
 
בילי קולינס, 2010
בילי קולינס (באנגלית: Billy Collins; נולד ב-22 במרץ 1941) הוא משורר אמריקאי, שהוכתר בשנים 2001–2003, כ"משורר הלאומי של ארצות הברית".
קורות חייו

בין השנים 1967 ל-2001 עסק קולינס בהוראה ומחקר כפרופסור לספרות האנגלית באוניברסיטת העיר ניו יורק. במהלך הקריירה פרסם מספר קובצי שירה, שזכו לפופולריות גבוהה. בשנת 1997, יצא לאור האלבום The Best Cigarette, בו קורא קולינס 33 מבין שיריו. ב-2003 ערך את הקובץ Poetry 180: A Turning Back to Poetry, המשמש ללימודי שירה בתיכון. הוא נבחר ל"משורר השנה" על ידי המגזין Poetry בשנת 1994, שהעניק לשיריו במהלך השנים עוד חמישה פרסי הוקרה שונים. שיריו נכללו באנתולוגיה של זוכי פרס פושקאר להוצאות קטנות בשנים 1993, 1992 ו-1997.
קולינס נחשב לאחד מהמשוררים הפופולרים ביותר בארצות הברית. בדומה לרוברט פרוסט, מתאפיינת שירתו בשלילת תבניות שיריות קבועות כגון הסונטה, הססטינה והווילאנל. שירתו של קולינס קלילה והומוריסטית, אך שזורה בה לעיתים אירוניה דקה וביקורת. שירתו מובנת בקלות לקורא הפשוט, ואף יוצאת לעיתים בביקורת כנגד השירה ה"אקדמית" הפורמלית והקשה להבנה. הוא אף המציא מבנה השירי חדש, כפרודיה למבנה הוילאנל, שלו קרא פראדל.
ב-2008 יצא ספר משיריו בעברית, "חוצה ברגל את האטלנטי", בתרגום מכבית מלכין ויואב ורדי, בהוצאת כרמל.
פלורנס קירש דו ברול

| --- | --- |
אין תמונה חופשית
 לידה:  1915 שיקגו, ארצות הברית 
 פטירה:  2 ביולי 2005 (בגיל 90 בערך) שיקגו, ארצות הברית 
 מוקד פעילות:  ארצות הברית 
 סוגה:  מוזיקה קלאסית 
 שפה מועדפת:  אנגלית 
 כלי נגינה:  פסנתר 
 
פלורנס קירש דו ברול (אנגלית: Florence Kirsch Du Brul; ‏1915 – 2 ביולי 2005) הייתה פסנתרנית קונצרטים בעלת שם עולמי ומורה מן השורה הראשונה לפסנתר.
חייה

פלורנס קירש דו ברול נולדה בצפון שיקגו, אילינוי, ארצות הברית. בילדותה למדה אצל סילביו סקיונטי ואצל המלחין הווארד ולס והופיעה עם התזמורת הסימפונית של שיקגו בגיל 12. מנצח התזמורת של שיקגו, פרדריק סטוק, המליץ עליה לפני הפסנתרן והמלחין האוסטרי הנודע, ארתור שנאבל וקירש נשלחה לברלין, גרמניה, שם התגורר שנאבל, ללמוד אצלו.
עם עלות הנאצים לשלטון, נאסר על קירש לעזוב את גרמניה והיא נאלצה להימלט לאיטליה בידיים ריקות ולהפקיר את כל רכושה. היא חזרה לארצות הברית ב-1937 ובאותה שנה הופיעה לראשונה כפסנתרנית מקצועית באולם הקונצרטים של תזמורת שיקגו.
קירש עשתה לה שם בעולם כפסנתרנית קונצרטים ואף הקליטה כמה תקליטים קלאסיים, ביניהם "קול קורא במדבר" של המלחין היהודי-שווייצרי ארנסט בלוך ו"כלולות" של איגור סטרווינסקי.
בשנות ה-40, כאשר הופיעה ולימדה בניו יורק, פגשה את ד"ר א. לויד דו ברול, חוקר נודע במדעי האנטומיה והאנתרופולוגיה ומחנך, ונישאה לו. ד"ר דו ברול שירת במלחמת העולם השנייה בארמייה השלישית של גנרל ג'ורג' פטון ולאחר השחרור קיבל קתדרה במכללת שיקגו לרפואת שיניים של אוניברסיטת אילינוי.
הזוג רכש בית מפואר מן המאה ה-19 באילינוי פארק שבשיקגו ומילא אותו בציורים, פסלים, מלאכת מחשבת של ילידים ושאר מזכרות, שאספו במסעותיהם הרבים בעולם. הם הרבו לארח בביתם את בכירי המדענים, האמנים והאינטלקטואלים של המאה ה-20, כפי שהעיד ברוס גרהם, דיקן המכללה.
בין השאר, הגישה פלורנס דו ברול הרצאות בנושא הפסנתר והעבירה כיתות אמן במקומות שונים ברחבי העולם. היא נפטרה ב-2 ביולי 2005.
A Gala Christmas in Vienna

A Gala Christmas in Vienna או Christmas in Vienna V (בעברית: חג מולד חגיגי בווינה או חג המולד בווינה V) הוא אלבום הופעה משותף של המוזיקאים שרה ברייטמן, פלאסידו דומינגו, הלמוט לוטי וריקרדו קוצ'אנטה. אלבום ההופעה יצא לאור ב-24 בנובמבר 1998, בהוצאת חברת התקליטים סוני מיוזיק אנטרטיינמנט.
אלבום ההופעה הגיע למקום ה-27 במצעד האלבומים הוולוני.
רקע

אלבום ההופעה בוים על ידי האמפרי ברטון והופץ על ידי סוני מיוזיק אנטרטיינמנט. באלבום ההופעה מבצעים ארבעת המוזיקאים שירי חג מולד ידועים כדוגמת "Silent Night", "Happy Christmas (War is Over)" ו-"An Old-Fashioned Christmas". בנוסף לאלבום ההופעה, יצא גם אלבום הווידאו, A Gala Christmas in Vienna.
בנוסף לכך, משתתפת באלבום ההופעה התזמורת הסימפונית של וינה, המבצעת בו את המוזיקה.
רשימת רצועות

| A Gala Christmas in Vienna> מס' | A Gala Christmas in Vienna> שם | A Gala Christmas in Vienna> משך | A Gala Christmas in Vienna>  | A Gala Christmas in Vienna>  | A Gala Christmas in Vienna>  | A Gala Christmas in Vienna>  | A Gala Christmas in Vienna>  | A Gala Christmas in Vienna>  | A Gala Christmas in Vienna>  |
| --- | --- | --- | --- | --- | --- | --- | --- | --- | --- |
| 1. | Christmas Prologue  | 2:15 |  |  |  |  |  |  |  |
| 2. | Deck the Halls  | 2:27 |  |  |  |  |  |  |  |
| 3. | The Closing of the Year  | 4:45 |  |  |  |  |  |  |  |
| 4. | Tu scendi dalle stelle  | 4:14 |  |  |  |  |  |  |  |
| 5. | Walking in the Air  | 3:36 |  |  |  |  |  |  |  |
| 6. | Adeste Fideles  | 4:00 |  |  |  |  |  |  |  |
| 7. | Away in a Manger  | 3:31 |  |  |  |  |  |  |  |
| 8. | An Old-Fashioned Christmas  | 4:08 |  |  |  |  |  |  |  |
| 9. | First of May  | 3:34 |  |  |  |  |  |  |  |
| 10. | Il Re Gesù  | 4:44 |  |  |  |  |  |  |  |
| 11. | Medley: Fröhliche Weihnacht  | 1:03 |  |  |  |  |  |  |  |
| 12. | Medley: Cantemos Rapaces  | 1:35 |  |  |  |  |  |  |  |
| 13. | Medley: Christmas is Here Aagain  | 2:18 |  |  |  |  |  |  |  |
| 14. | Medley: Child in a Manger  | 3:21 |  |  |  |  |  |  |  |
| 15. | Medley: Angels from the Realms of Glory  | 2:09 |  |  |  |  |  |  |  |
| 16. | Medley: Another Christmas Song  | 2:19 |  |  |  |  |  |  |  |
| 17. | Medley: Santa Claus Is Comin' to Town  | 1:56 |  |  |  |  |  |  |  |
| 18. | Medley: Happy Christmas (War is Over)  | 4:01 |  |  |  |  |  |  |  |
| 19. | Silent Night  | 7:19 |  |  |  |  |  |  |  |
| 20. | First of May  | 2:54 |  |  |  |  |  |  |  |
| משך כולל: | משך כולל: | 66:09 |  |  |  |  |  |  |  |
מיקומי שיא

|   ‏‏‏  מצעדים ודירוגים (1998)> מדינה |   ‏‏‏  מצעדים ודירוגים (1998)> מצעד |   ‏‏‏  מצעדים ודירוגים (1998)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 26 |
|  גרמניה | GfK – טופ 100 | 33 |
|  הולנד | מצעד 100 האלבומים ההולנדיים | 56 |
|  ולוניה | אולטראטופ 40 | 27 |
|  פלנדריה | אולטראטופ 50 | 42 |
אלבום וידאו

A Gala Christmas in Vienna או Christmas in Vienna V (בעברית: חג מולד חגיגי בווינה או חג המולד בווינה V) הוא אלבום וידאו של הזמרת-יוצרת האנגלייה שרה ברייטמן והזמרים פלאסידו דומינגו, הלמוט לוטי וריקרדו קוצ'אנטה. אלבום הווידאו יצא לאור ב-24 בנובמבר 1998, על ידי חברת התקליטים סוני מיוזיק אנטרטיינמנט.
באותו היום בו יצא אלבום ההופעה, הנושא את אותו השם, הופצץ ברחבי העולם גם אלבום הווידאו.
רקע

אלבום הווידאו בוים על ידי האמפרי ברטון והופץ על ידי סוני מיוזיק אנטרטיינמנט. באלבום הווידאו מבצעים הארבעה שירי חג מולד ידועים כדוגמת "Silent Night", "Happy Christmas (War is Over)" ו-"An Old-Fashioned Christmas". כל אותם הביצועים צולמו בווידאו והופצו על גבי תקליטורים ברחבי העולם.
בנוסף לכך, משתתפת באלבום הווידאו התזמורת הסימפונית של וינה, המבצעת בו את המוזיקה.
רשימת רצועות

| A Gala Christmas in Vienna> מס' | A Gala Christmas in Vienna> שם | A Gala Christmas in Vienna> משך | A Gala Christmas in Vienna>  | A Gala Christmas in Vienna>  | A Gala Christmas in Vienna>  | A Gala Christmas in Vienna>  | A Gala Christmas in Vienna>  | A Gala Christmas in Vienna>  | A Gala Christmas in Vienna>  |
| --- | --- | --- | --- | --- | --- | --- | --- | --- | --- |
| 1. | Christmas Prologue (מחרוזת של שירים מסורתיים)   |   |  |  |  |  |  |  |  |
| 2. | Deck the Halls  |   |  |  |  |  |  |  |  |
| 3. | The Closing of the Year (מתוך פסקול הסרט "צעצועים")   |   |  |  |  |  |  |  |  |
| 4. | Tu scendi dalle stelle  |   |  |  |  |  |  |  |  |
| 5. | Walking in the Air  |   |  |  |  |  |  |  |  |
| 6. | Adeste Fideles ("O Come, All Ye Faithful")   |   |  |  |  |  |  |  |  |
| 7. | Away in a Manger  |   |  |  |  |  |  |  |  |
| 8. | An Old-Fashioned Christmas  |   |  |  |  |  |  |  |  |
| 9. | First of May  |   |  |  |  |  |  |  |  |
| 10. | Il Re Gesù (מאת פלסידו דומינגו ג'וניור)   |   |  |  |  |  |  |  |  |
| 11. | Interlude  |   |  |  |  |  |  |  |  |
| 12. | Fröhliche Weihnacht  |   |  |  |  |  |  |  |  |
| 13. | Cantemos Rapaces (מאת רוג'ר ויטאקר)   |   |  |  |  |  |  |  |  |
| 14. | Christmas Is Here Again  |   |  |  |  |  |  |  |  |
| 15. | Child in a Manger  |   |  |  |  |  |  |  |  |
| 16. | Angels from the Realms of Glory (מאת איאן אנדרסון וג'ת'רו טאל)   |   |  |  |  |  |  |  |  |
| 17. | Another Christmas Song  |   |  |  |  |  |  |  |  |
| 18. | Santa Claus Is Comin' to Town  |   |  |  |  |  |  |  |  |
| 19. | Happy Christmas (War is Over)  |   |  |  |  |  |  |  |  |
| 20. | Silent Night  |   |  |  |  |  |  |  |  |
| משך כולל: | משך כולל: | 73:00 |  |  |  |  |  |  |  |
מיקומי שיא

|   ‏‏‏  מצעדים ודירוגים (1998)> מדינה |   ‏‏‏  מצעדים ודירוגים (1998)> מצעד |   ‏‏‏  מצעדים ודירוגים (1998)> מיקום שיא |
| --- | --- | --- |
|  ארצות הברית | בילבורד 200 | – |
בוב פיריק

| --- | --- |

פיריק בשנת 1948
 לידה:  2 בינואר 1920 סן פרנסיסקו שבקליפורניה
 פטירה:  8 ביוני 1976 (בגיל 56) אוקלנד שבקליפורניה
 עמדה:  קלע
 גובה:  1.91 מטר
 מספר:  10
 מכללה:  אוניברסיטת סנטה קלרה
 קבוצות כשחקן
 1945–1946   1946–1950:  אושקוש אולסטארס (NBL)   וושינגטון קפיטולס
 הישגים כשחקן
 2 בחירות לחמישיית העונה (1947, 1948)   בחירה לחמישיית העונה השנייה (1949)
 קבוצות כמאמן
 1949–1950   1950–1962   1962–1963:  וושינגטון קפיטולס   אוניברסיטת סנטה קלרה   סן פרנסיסקו ווריורס
 קבוצות כג'נרל מנג'ר
 1963–1974:  גולדן סטייט ווריורס
רוברט ג'וזף "בוב" פיריק (באנגלית: Robert Joseph "Bob" Feerick; ‏2 בינואר 1920 – 8 ביוני 1976) היה כדורסלן אמריקאי ששיחק בליגת ה-BAA וליגת ה-NBA בין השנים 1950-1946. ממוצעיו לאורך הקריירה הם 13.3 נקודות ו-2.0 אסיסטים למשחק.
קריירת משחק

פיריק נולד בעיר סן פרנסיסקו שבקליפורניה, ולמד באוניברסיטת סנטה קלרה הסמוכה בין השנים 1941-1938. הקריירה המקצועית שלו החלה בשנת 1945 בקבוצת אושקוש אולסטארס מליגת ה-NBL, ובשנת 1946 עבר לוושינגטון קפיטולס ששיחקה בליגת ה-BAA החדשה. פיריק שיחק עבור הקפיטולס בכל 4 העונות הבאות, אשר היו עונות הבכורה של ליגת ה-BAA (שהפכה בשנת 1949 לליגת ה-NBA). בשתי עונותיו הראשונות קלע 16.8 נקודות (שני בליגה אחרי ג'ו פולקס), ו-16.1 נקודות למשחק, בהתאמה, ונבחר לחמישיית העונה. בעונת 1948/1949 הוביל את קבוצתו למאזן הטוב ביותר במחוז המזרחי, אך נפצע במשחק הפלייאוף הראשון והקפיטולס הפסידו למיניאפוליס לייקרס של ג'ורג' מייקן בסדרת הגמר (4-2). בעונת 1949/1950, הראשונה לאחר מיזוג ה-BAA ל-NBA, תפקד פיריק כמאמן-שחקן לאחר שהחליף את מאמן הקבוצה בשלוש העונות הקודמות - רד אאורבך. בסיום אותה עונה, בה הודחה וושינגטון בשלב הפלייאוף הראשון, פרש פיריק ממשחק, בגיל 30.
לאורך קריירת המשחק קלע פיריק 2,936 נקודות, אשר הציבו אותו בעת פרישתו במקום השביעי בתולדות ה-NBA, ו-440 האסיסטים שמסר דירגו אותו תשיעי ברשימת מוסרי האסיסטים.
קריירת אימון

מיד עם פרישתו ממשחק חזר פיריק לאוניברסיטת סנטה קלרה כשמונה למאמן קבוצת הכדורסל, והחזיק בתפקיד בין השנים 1962-1950. בעונת 1951/1952 הוביל פיריק את הקבוצה להישג השיא בתולדות המועדון - העפלה לפיינל פור ה-NCAA. כמו כן הגיעה הקבוצה 3 פעמים נוספות לשלב 8 הגדולות ("Elite Eight") של הטורניר בתקופתו של פיריק. בעונת 1962/1963 מונה למאמן סן פרנסיסקו ווריורס, בה הדריך את הסנטר וילט צ'מברלין. באותה עונה רשמו הווריורס מאזן ניצחונות שלילי 31-49, וכשלו להעפיל לפלייאוף לראשונה מזה 3 עונות, על אף כושרו האדיר של צ'מברלין שקלע 44.8 נקודות בממוצע למשחק. בסיום העונה פוטר פיריק מהתפקיד ולא חזר לאמן.
בשנת 1971 נבחר כאחד מ-25 מתמודדים ל"קבוצת כל הזמנים של ה-NBA", שהורכבה לרגל חגיגות 25 שנים להקמת הליגה. פיריק הוא אחד משני מועמדים בלבד, לצד מקס זסלופסקי, שאינם חברים בהיכל התהילה של הכדורסל.
הערות שוליים

↑  סטטיסטיקות הקריירה של פיריק ב-NBA, באתר basketball-reference.com
↑  טבלת הקלעים המובילים ב-NBA, נכון לשנת 1950, באתר basketball-reference.com
↑  טבלת מוסרי האסיסטים המובילים ב-NBA, נכון לשנת 1950, באתר basketball-reference.com
↑  היסטוריית קבוצת סנטה קלרה ברונקוס, באתר אוניברסיטת סנטה קלרה
↑  רשימת המועמדים לקבוצת כל הזמנים של ה-NBA,‏ 1971, באתר apbr.org
קונגרס האורניתולוגיה הבין-לאומי

| --- | --- |
 סוג:  קונגרס 
 מועדים
 תאריכי פעילות:  1884–הווה (כ־140 שנה) 
 
קונגרס האורניתולוגיה הבין-לאומי (באנגלית: International Ornithological Congress) הוא סדרת מפגשים מהוותיקים והגדולים בעולם שמאגדים אורניתולוגים (חוקרי עופות). הקונגרס מאורגן פעם בארבע שנים על ידי איגוד האורניתולוגים הבין-לאומי, גוף שכולל 200 חוקרי עופות. הקונגרס הראשון נערך ב-1884 ועד ל-1926 הוא התקיים באופן לא קבוע. משנת 1926 הוא נערך כל ארבע שנים למעט הפסקה של 12 שנה בתקופת מלחמת העולם השנייה.
מועדי הקונגרס:
1884 - האימפריה האוסטרו-הונגרית וינה, האימפריה האוסטרו-הונגרית
1891 - האימפריה האוסטרו-הונגרית בודפשט, האימפריה האוסטרו-הונגרית
1900 - צרפת פריז, צרפת
1905 - הממלכה המאוחדת לונדון, הממלכה המאוחדת
1910 - האימפריה הגרמנית ברלין, גרמניה
1926 - דנמרק קופנהגן, דנמרק
1930 - הולנד אמסטרדם, הולנד
1934 - הממלכה המאוחדת אוקספורד, הממלכה המאוחדת
1938 - צרפת רואן, צרפת
1950 - שוודיה אופסלה, שוודיה
1954 - שווייץ בזל, שווייץ
1958 - פינלנד הלסינקי, פינלנד
1962 - ארצות הברית איתקה, ארצות הברית
1966 - הממלכה המאוחדת אוקספורד, הממלכה המאוחדת
1970 - הולנד האג, הולנד
1974 - אוסטרליה קנברה, אוסטרליה
1978 - גרמניה ברלין, גרמניה
1982 - ברית המועצות מוסקבה, ברית המועצות
1986 - קנדה אוטווה, קנדה
1990 - ניו זילנד כרייסטצ'רץ', ניו זילנד
1994 - אוסטריה וינה, אוסטריה
1998 - דרום אפריקה דרבן, דרום אפריקה
2002 - הרפובליקה העממית של סין בייג'ינג, סין
2006 - גרמניה המבורג, גרמניה
2010 - ברזיל קאמפוס דו ז'ורדאו, ברזיל
2014 - יפן טוקיו, יפן
2018 - קנדה ונקובר, קנדה
2022 - דרום אפריקה דרבן, דרום אפריקה
הרץ (חברה)

| --- | --- |

 נתונים כלליים
 סוג:  חברה ציבורית (נאסד"ק: HTZZ)
 בורסה:  נאסד"ק (HTZ) 
 מייסדים:  ג'ון ד. הרץ
 תקופת הפעילות:  1918–הווה (כ־106 שנים)
 חברת אם:  Hertz Global Holdings 
 חברות בנות:  Advantage Rent a Car  Dollar Rent A Car  Donlen Corporation  Dollar Thrifty Automotive Group  Daimler Hire 
 מיקום המטה:  Estero 
 קואורדינטות:  26°25′10″N 81°48′37″W﻿ / ﻿26.4195292°N 81.8103521°W﻿ / 26.4195292; -81.8103521 
 משרד ראשי:  פארק רידג', ניו ג'רזי, ארצות הברית
 ענפי תעשייה:  תעשיית התיירות 
 מוצרים עיקריים:  השכרת רכב, ליסינג, מכירת רכב
 מנכ"ל:  פול סטון 
 עובדים:  29,350 (2012)
  
 https://www.hertz.co.il/
 he
 
הרץ (באנגלית: Hertz Global Holdings) הוא תאגיד אמריקאי בינלאומי להשכרת רכב הפועל ביותר מ-145 מדינות ברחבי העולם.